ddrg/super_eurlex huggingface dataset:
11957A045

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο V: Οι κοινές επιχειρήσεις, Άρθρο 45
Αρθρο 76.

Οι διατάξεις του παρόντος κεφαλαίου δύνανται, κυρίως στην περίπτωση κατά την οποία απρόβλεπτες περιστάσεις θα προκαλέσουν κατάσταση γενικής ελλείψεως, να τροποποιούνται με πρωτοβουλία ενός Κράτους μέλους ή της Επιτροπής από το Συμβούλιο που αποφασίζει ομοφώνως προτάσει της Επιτροπής και κατόπιν διαβουλεύσεως με το Ευρωπαϊκό Κοινοβούλιο. Η Επιτροπή υποχρεούται να εξετάζει κάθε αίτηση που διατυπώνει Κράτος μέλος.

Μετά πάροδο χρονικής περιόδου επτά ετών από της ενάρξεως ισχύος της παρούσης συνθήκης, το Συμβούλιο δύναται να επικυρώσει το σύνολο των διατάξεων αυτών. Ελλείψει επικυρώσεως εκδίδονται νέες διατάξεις σχετικά με το αντικείμενο του παρόντος κεφαλαίου σύμφωνα με τη διαδικασία που καθορίζεται στην προηγούμενη παράγραφο.
Αρθρο 4.

Οι δικαστές δε δύνανται να ασκούν οποιοδήποτε πολιτικό ή διοικητικό λειτούργημα.

Δε δύνανται, εκτός αν το Συμβούλιο το επιτρέψει κατ’εξαίρεση, να ασκούν οποιαδήποτε επαγγελματική δραστηριότητα, aleibol]mg ή μη.

Κατά την εγκατάστασή τους αναλαμβάνουν επισήμως την υποχρέωση να τηρούν, κατά τη διάρκεια της ασκήσεως των καθηκόντων τους και μετά την παύση τους, τις υποχρεώσεις που απορρέουν από το αξίωμά τους, ιδίως τα καθήκοντα της εντιμότητος και διακριτικότητος, ως προς την αποδοχή, μετά από την παύση αυτή, ορισμένων καθηκόντων ή ορισμένων πλειονεκτημάτων.

Σε περίπτωση αμφιβολίας αποφασίζει το Δικαστήριο.
Αρθρο 7

Η παρούσα σύμβαση κυρούται από τα υψηλά συμβαλλόμενα μέρη σύμφωνα με τους συνταγματικούς τους κανόνες. Τα έγγραφα κυρώσεως κατατίθενται στην κυβέρνηση της Ιταλικής Δημοκρατίας.

Η παρούσα σύμβαση τίθεται σε εφαρμογή κατά το χρόνο ενάρξεως της ισχύος της συνθήκης περί ιδρύσεως της Ευρωπαϊκής Οικονομικής Κοινότητος και της συνθήκης περί ιδρύσεως της Ευρωπαϊκής Κοινότητος Ατομικής Ενεργείας.
ΠΡΟΟΙΜΙΟ

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ, Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ, Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ, Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ, Η ΑΥΤΗΣ ΒΑΣΙΛΙΚΗ ΥΨΗΛΟΤΗΣ Η ΜΕΓΑΛΗ ΔΟΥΚΙΣΣΑ ΤΟΥ ΛΟΥΞΕΜΒΟΥΡΓΟΥ, Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ,

ΕΝΔΙΑΦΕΡΟΜΕΝΟΙ να περιορίσουν τον αριθμό των οργάνων τα οποία ασκούν ανάλογα καθήκοντα στο πλαίσιο των Ευρωπαϊκών Κοινοτήτων, τις οποίες ίδρυσαν,

ΑΠΕΦΑΣΙΣΑΝ να δημιουργήσουν για τις Κοινότητες αυτές ορισμένα κοινά όργανα και όρισαν προς το σκοπό αυτό ως πληρεξουσίους:

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ:

τον κ. Paul- Henri SPAAK, Υπουργό των Εξωτερικών·

το βαρώνο J. Ch. SNOY ET D’OPPUERS, Γενικό Γραμματέα του Υπουργείου των Οικονομικών Υποθέσεων, Πρόεδρο της Βελγικής αντιπροσωπείας στη διακυβερνητική συνδιάσκεψη·

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ:

τον διδάκτορα κ. Konrad ADENAUER, Καγκελάριο της Ομοσπονδιακής Δημοκρατίας της Γερμανίας·

τον καθηγητή διδάκτορα κ. Walter HALLSTEIN, Υφυπουργό των Εξωτερικών·

Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ:

τον κ. Christian PINEAU, Υπουργό των Εξωτερικών·

τον κ. Maurice FAURE, Υφυπουργό των Εξωτερικών·

Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ:

τον κ. Antonio SEGNI, Πρόεδρο του Υπουργικού Συμβουλίου·

τον καθηγητή κ. Gaetano MARTINO, Υπουργό των Εξωτερικών·

Η ΑΥΤΗΣ ΒΑΣΙΛΙΚΗ ΥΨΗΛΟΤΗΣ Η ΜΕΓΑΛΗ ΔΟΥΚΙΣΣΑ ΤΟΥ ΛΟΥΞΕΜΒΟΥΡΓΟΥ:

τον κ. Joseph BECH, Πρόεδρο της Κυβερνήσεως, Υπουργό των Εξωτερικών·

τον κ. Lambert SCHAUS, Πρεσβευτή, Πρόεδρο της αντιπροσωπείας του Λουξεμβούργου στη διακυβερνητική συνδιάσκεψη·

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ:

τον κ. Joseph LUNS, Υπουργό των Εξωτερικών·

τον κ. J. LINTHORST HOMAN, Πρόεδρο της αντιπροσωπείας των Κάτω Χωρών στη διακυβερνητική συνδιάσκεψη·

ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους που ευρέθησαν εν τάξει, συνεφώνησαν επί των ακολούθων διατάξεων:
Αρθρο 179α(*) (*) Αρθρο που προστέθηκε από το άρθρο 22 της συνθήκης περί τροποποιήσεως ορισμένων δημοσιονομικών διατάξεων.

Η Επιτροπή καταθέτει κατ’έτος στο Συμβούλιο και στο Ευρωπαϊκό Κοινοβούλιο τους λογαριασμούς του διαρρεύσαντος οικονομικού έτους, που αναφέρονται στην εκτέλεση του προϋπολογισμού. Η Επιτροπή τους γνωστοποιεί επίσης ένα δημοσιονομικό ισολογισμό περί του ενεργητικού και του παθητικού της Κοινότητος.
ΣΥΝΘΗΚΗ ΠΕΡΙ ΙΔΡΥΣΕΩΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ - ΑΡΘΡΟ 107Γ



Επίσημη Εφημερίδα αριθ. C 191 της 29/07/1992 σ. 0051



Άρθρο 107 Γ Οι πολίτες της Ένωσης, καθώς και κάθε φυσικό ή νομικό πρόσωπο που κατοικεί ή έχει την καταστατική του έδρα σε κράτος μέλος, δικαιούνται να υποβάλλουν, ατομικά ή από κοινού με άλλους πολίτες ή πρόσωπα, αναφορά στο Ευρωπαϊκό Κοινοβούλιο για θέμα που υπάγεται στους τομείς δραστηριοτήτων της Κοινότητας και το οποίο τους αφορά άμεσα.
Αρθρο 41

Η αναθεώρηση της αποφάσεως δύναται να ζητηθεί από το Δικαστήριο εφ’όσον γίνει γνωστό γεγονός αποφασιστικής σημασίας το οποίο ήταν άγνωστο στο Δικαστήριο και στο διάδικο που ζητεί την αναθεώρηση, προ της εκδόσεως της αποφάσεως.

Η διαδικασία της αναθεωρήσεως άρχεται διά της αποφάσεως του Δικαστηρίου που διαπιστώνει ρητώς την ύπαρξη του γεγονότος, αναγνωρίζει τα χαρακτηριστικά που επιτρέπουν την έναρξη της διαδικασίας αναθεωρήσεως και κηρύσσει γι’αυτόν το λόγο παραδεκτή την αίτηση.

Αίτηση αναθεωρήσεως δεν δύναται να υποβληθεί μετά τη πάροδο προθεσμίας δέκα ετών από της εκδόσεως της αποφάσεως.
Πρωτόκολλο περί του Μεγάλου Δουκάτου του Λουξεμβούργου

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΕΠΙΘΥΜΩΝΤΑΣ τη ρύθμιση ορισμένων ειδικών προβλημάτων που αφορούν το Μεγάλο Δουκάτο του Λουξεμβούργου,

ΣΥΝΕΦΩΝΗΣΑΝ επί των ακολούθων διατάξεων που προαρτώνται στη συνθήκη:

1. Λόγω της ειδικής καταστάσεως της γεωργίας του, επιτρέπεται στο Μεγάλο Δουκάτο του Λουξεμβούργου να διατηρήσει τους ποσοστικούς περιορισμούς κατά την εισαγωγή των προϊόντων που αναγράφονται στον πίνακα, τον προσαρτημένο στην απόφαση του Συμβαλλομένων Μερών της Γενικής Συμφωνίας Δασμών και Εμπορίου της 3ης Δεκεμβρίου 1955 που αφορά τη γεωργία του Λουξεμβούργου.

Το Βέλγιο, το Λουξεμβούργο και οι Κάτω Χώρες εφαρμόζουν το καθεστώς που προβλέπεται στο άρθρο 6 τρίτη παράγραφος της Συνθήκης Οικονομικής Ενώσεως Βελγίου και Λουξεμβούργου της 25ης Ιουλίου 1921.

2. Το Μεγάλο Δουκάτο του Λουξεμβούργου λαμβάνει τα διαρθρωτικά, τεχνικά και οικονομικά μέτρα που θα καταστήσουν δυνατή την προοδευτική ενσωμάτωση της γεωργίας του Λουξεμβούργου στην κοινή αγορά. Η Επιτροπή δύναται να του απευθύνει συστάσεις για τα μέτρα που πρέπει να ληφθούν.

Στο τέλος της μεταβατικής περιόδου, το Συμβούλιο με ειδική πλειοψηφία προτάσει της Επιτροπής, αποφασίζει κατά πόσον οι κατά παρέκκλιση ρυθμίσεις που ισχύουν για το Μεγάλο Δουκάτο του Λουξεμβούργου πρέπει να διατηρηθούν, τροποποιηθούν ή καταργηθούν.

Κάθε ενδιαφερόμενο Κράτος μέλος έχει δικαίωμα προσφυγής κατά της αποφάσεως αυτής ενώπιον διαιτητικού δικαστηρίου διοριζομένου κατά τις διατάξεις του άρθρου 8 παράγραφος 4 της συνθήκης.

2. Κατά την κατάρτιση των κανονισμών που προβλέπονται από το άρθρο 48, παράγραφος 3 της συνθήκης περί της ελεύθερης κυκλοφορίας των εργαζομένων η Επιτροπή λαμβάνει υπόψη, όσον αφορά το Μεγάλο Δουκάτο του Λουξεμβούργου, την ειδική δημογραφική κατάσταση της χώρας αυτής.

Έγινε στη Ρώμη, στις είκοσι πέντε Μαρτίου χίλια εννιακόσια πενήντα επτά.

P. H. SPAAK

J. Ch. SNOY ET D'OPPUERS

ADENAUER

HALLSTEIN

PINEAU

M. FAURE

Antonio SEGNI

Gaetano MARTINO

BECH

Lambert SCHAUS

J. LUNS

J. LINTHORST HOMAN
Πρωτόκολλο περί του εσωτερικού γερμανικού εμπορίου και των συναφών προβλημάτων

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΛΑΜΒΑΝΟΝΤΑΣ υπόψη τις συνθήκες που υφίστανται σήμερα λόγω διαιρέσεως της Γερμανίας,

ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη συνθήκη αυτή:

1. Δεδομένου ότι οι συναλλαγές μεταξύ των γερμανικών εδαφών, στα οποία ισχύει η θεμελιώδης νόμος της Ομοσπονδιακής Δημοκρατίας της Γερμανίας και εκείνων στα οποία ο θεμελιώδης νόμος δεν ισχύει, αποτελούν μέρος του εσωτερικού γερμανικού εμπορίου, η εφαρμογή της συνθήκης δεν απαιτεί καμία τροποποίηση του ισχύοντος καθεστώτος του εμπορίου αυτού στην Γερμανία.

2. Κάθε Κράτος μέλος πληροφορεί τα άλλα Κράτη μέλη και την Επιτροπή για τις συμφωνίες που αφορούν τις συναλλαγές με τα γερμανικά εδάφη, στα οποία δεν ισχύει ο θεμελιώδης νόμος της Ομοσπονδιακής Δημοκρατίας της Γερμανίας, καθώς και για τις εκτελεστικές διατάξεις τους. Φροντίζει ώστε η εκτέλεση αυτή να μην αντιβαίνει στις αρχές της κοινής αγοράς και λαμβάνει ιδίως τα κατάλληλα μέτρα για να αποφευχθούν οι ζημίες που θα ήταν δυνατό να προκληθούν στις οικονομίες των άλλων Κρατών μελών.

3. Κάθε Κράτος μέλος δύναται να λαμβάνει τα κατάλληλα μέτρα για την πρόληψη των δυσχερειών που ενδέχεται να προκύψουν γι’αυτό από το εμπόριο μεταξύ ενός άλλου Κράτους μέλους και των γερμανικών εδαφών στα οποία δεν ισχύει ο θεμελιώδης νόμος της Ομοσπονδιακής Δημοκρατίας της Γερμανίας.

Έγινε στη Ρώμη, στις είκοσι πέντε Μαρτίου χίλια εννιακόσια πενήντα επτά.

P. H. SPAAK

J. Ch. SNOY ET D'OPPUERS

ADENAUER

HALLSTEIN

PINEAU

M. FAURE

Antonio SEGNI

Gaetano MARTINO

BECH

Lambert SCHAUS

J. LUNS

J. LINTHORST HOMAN
11957E/PRO/CJ/14

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος ΙΙ - Οργάνωση Άρθρο 14
Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του καταστατικού της Ευρωπαϊκής Τραπέζης Επενδύσεων Άρθρο 17





Αρθρο 17. Κατ’αίτηση Κράτους μέλους ή της Επιτροπής ή αυτεπαγγέλτως, το Συμβούλιο των Διοικητών ερμηνεύει ή συμπληρώνει τις οδηγίες που ορίζει, σύμφωνα με το άρθρο 9 του παρόντος καταστατικού, στο πλαίσιο των όρων υπό τους οποίους εξεδόθησαν.
Αρθρο 225.

Αν τα μέτρα που λαμβάνονται στις περιπτώσεις των άρθρων 223 και 224 έχουν ως αποτέλεσμα τη νόθευση των όρων του ανταγωνισμού στην κοινή αγορά, η Επιτροπή εξετάζει μαζί με το ενδιαφερόμενο κράτος τους όρους, υπό τους οποίους τα μέτρα αυτά δύνανται να προσαρμοσθούν στους κανόνες που θεσπίζει η παρούσα συνθήκη.

Κατά παρέκκλιση από τη διαδικασία των άρθρων 169 και 170, η Επιτροπή ή κάθε Κράτος μέλος δύναται να προσφύγει απευθείας στο Δικαστήριο, αν θεωρεί ότι άλλο Κράτος μέλος ασκεί καταχρηστικώς τις εξουσίες που προβλέπονται στα άρθρα 223 και 224. Το Δικαστήριο αποφασίζει κεκλεισμένων των θυρών.
11957E053

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος δεύτερο - Οι βάσεις της Κοινότητος, Τίτλος ΙΙΙ - Η ελεύθερη κυκλoφορία των προσώπων, των υπηρεσιών και των κεφαλαίων, Κεφάλαιο 2: Το δικαίωμα εγκαταστάσεως, Άρθρο 53
Αρθρο 48.

1. Η ελεύθερη κυκλοφορία των εργαζομένων εντός της Κοινότητας εξασφαλίζεται το αργότερο κατά τη λήξη της μεταβατικής περιόδου.

2. Η ελεύθερη κυκλοφορία των εργαζομένων συνεπάγεται την κατάργηση κάθε διακρίσεως λόγω ιθαγένειας μεταξύ των εργαζομένων των Κρατών μελών, όσον αφορά την απασχόληση, την αμοιβή και τους άλλους όρους εργασίας.

3. Με την επιφύλαξη των περιορισμών που δικαιολογύνται για λόγους δημοσίας τάξεως, δημοσίας ασφαλείας και δημοσίας υγείας, η ελεύθερη κυκλοφορία των εργαζομένων περιλαμβάνει το δικαίωμά τους:

α) να αποδέχονται κάθε πραγματική προσφορά εργασίας·

β) να διακινούνται ελεύθερα για το σκοπό αυτόν εντός τηε επικρατείας των Κρατών μελών·

γ) να διαμένουν σε ένα από τα Κράτη μέλη με το σκοπό να ασκούν εκεί ορισμένη εργασία σύμφωνα με τις νομοθετικές, κανονιστικές και διοικητικές διατάξεις που διέπουν την απασχόληση των εργαζομένων υπηκόων αυτού του Κράτους μέλους·

δ) να παραμένουν στην επικράτεια ενός Κράτους μέλους και μετά την \sjgsg σ’αυτό ορισμένης εργασίας, κατά τους όρους που θα αποτελέσουν αντικείμενο κανονισμών εφαρμογής που θα εκδώσει η Επιτροπή.

4. Οι διατάξεις του παρόντος άρθρου δεν εφαρμόζονται προκειμένου περί απασχολήσεως στη δημόσια διοίκηση.
Αρθρο 145.

Για την πραγματοποίηση των σκοπών της παρούσης συνθήκης και κατά τους όρους αυτής, το Συμβούλιο:

- διασφαλίζει το συντονισμό της γενικής οικονομικής πολιτικής των Κρατών μελών·

- έχει εξουσία λήψεως αποφάσεων·

- αναθέτει στην Επιτροπή, με τις πράξεις που εκδίδει, αρμοδιότητες εκτέλεσης των κανόνων που θεσπίζει. Το Συμβούλιο μπορεί να υπαγάγει την άσκηση αυτών των αρμοδιοτήτων σε ορισμένους όρους. Το Συμβούλιο μπορεί επίσης να διατηρήσει το δικαίωμα να ασκεί απευθείας εκτελεστικές αρμοδιότητες σε ειδικές περιπτώσεις. Οι ανωτέρω όροι πρέπει να ανταποκρίνονται στις αρχές και στους κανόνες που θα έχει θεσπίσει προηγουμένως το Συμβούλιο, με ομόφωνη απόφαση, μετά από πρόταση της Επιτροπής και γνώμη του Ευρωπαϊκού Κοινοβουλίου(*).

(*) Η τρίτη περίπτωση προστίθεται από το άρθρο 10 της ΕΕΠ.
Αρθρο 199.

Όλα τα έσοδα και τα έξοδα της Κοινότητος, συμπεριλαμβανομένων και εκείνων που αφορούν το Ευρωπαϊκό Κοινωνικό Ταμείο, πρέπει να προβλέπονται για κάθε οικονομικό έτος και να εγγράφονται στον προϋπολογισμό.

Ο προϋπολογισμός πρέπει να είναι ισοσκελισμένος ως προς τα έσοδα και τα έξοδα.
Αρθρο 97.

Τα Κράτη μέλη, τα οποία εισπράττουν το φόρο κύκλου εργασιών κατά το σωρευτικό και επαναληπτικό φορολογικό σύστημα δύνανται, για τους εσωτερικούς φόρους με τους οποίους επιβαρύνουν τα εισαγόμενα προϊόντα ή για τις επιστροφές φόρου τις οποίες χορηγούν στα εξαγόμενα προϊόντα, να καθορίζουν μέσους συντελεστές κατά προϊόν ή κατά ομάδα προϊόντων, χωρίς όμως να παραβιάζονται οι αρχές των άρθρων 95 και 96.

Όταν οι μέσοι συντελεστές που έχει καθορίσει ένα Κράτος μέλος δεν είναι σύμφωνοι προς τις ανωτέρω αρχές, η Επιτροπή απευθύνει στο κράτος αυτό τις κατάλληλες οδηγίες ή αποφάσεις.
11957E016

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος δεύτερο - Οι βάσεις της Κοινότητος, Τίτλος Ι - Η ελεύθερη κυκλοφορία των εμπορευμάτων, Kεφάλαιο 1: Η τελωνειακή ένωση, Τμήμα πρώτο: Η κατάργηση των δασμών μεταξύ των κρατών μελών, Άρθρο 16
Αρθρο 126.

Κατά τη λήξη της μεταβατικής περιόδου το Συμβούλιο, μετά γνώμη της Επιτροπής και κατόπιν διαβουλεύσεως με την Οικονομική και Κοινωνική Επιτροπή και το Ευρωπαϊκό Κοινοβούλιο, δύναται:

α) να αποφασίσει με ειδική πλειοψηφία ότι το σύνολο ή μέρος των συνδρομών που προβλέπει το άρθρο 125 δε θα χορηγούνται πλέον·

β) να καθορίσει ομοφώνως τα νέα καθήκοντα που είναι δυνατόν να ανατεθούν στο Ταμείο στο πλαίσιο της αποστολής τους, όπως αυτή ορίζεται στο άρθρο 123.
Αρθρο 238.

Η Κοινότης δύναται να συνάψει με τρίτο κράτος, με ένωση κρατών ή με διεθνή οργανισμό συμφωνίες που συνιστούν σύνδεση η οποία συνεπάγεται αμοιβαία δικαιώματα και υποχρεώσεις, κοινή δράση και ειδκές διαδικασίες.

Οι συμφωνίες αυτές συνάπτονται από το Συμβούλιο ομόφωνα και μετά από σύμφωνη γνώμη του Ευρωπαϊκού Κοινοβουλίου το οποίο λαμβάνει απόφαση με την απόλυτη πλειοψηφία των μελών από τα οποία απρατίζεται(*).

(*) Το δεύτερο εδάφιο όπως αντικαθίσταται από το άρθρο 9 της ΕΕΠ.

Όταν οι συμφωνίες αυτές συνεπάγονται τροποποιήσεις της παρούσης συνθήκης, οι τροποποιήσεις αυτές πρέπει να αποφασισθούν προηγουμένως κατά τη διαδικασία του άρθρου 236.
ΑΡΘΡΟ 10.

1. Θεωρούνται ότι ευρίσκονται σε ελεύθερη κυκλοφορία εντός Κράτος μέλους τα προϊόντα προελεύσεως τρίτων χωρών, για τα οποία έχουν τηρηθεί οι διατυπώσεις εισαγωγής και εισπραχθεί σ’αυτό το Κράτος μέλος οι απαιτούμενοι δασμοί και φορολογικές επιβαρύνσεις ισοδυνάμου αποτελέσματος, και για τα οποία δεν έχουν επιστραφεί ολικώς ή μερικώς αυτοί οι δασμοί και επιβαρύνσεις.

2. Η Επιτροπή προ της λήξεως του πρώτου έτους από την έναρξη της ισχύος της παρούσης συνθήκης, καθορίζει τις μεθόδους διοικητικής συνεργασίας για την εφαρμογή του άρθρου 9 παράγραφος 2, λαμβάνοντας υπόψη την ανάγκη απλουστεύσεως, κατά το δυνατόν, των επιβαλλομένων στο εμπόριο διατυπώσεων.

Προ της λήξεως του πρώτου έτους από την έναρξη της ισχύος της παρούσης συνθήκης, η Επιτροπή ορίζει τις διατάξεις που εφαρμόζονται στο εμπόριο μεταξύ των Κρατών μελών για τα εμπορεύματα καταγωγής άλλου Κράτους μέλους, στην κατασκευή των οποίων χρησιμοποιήθηκαν προϊόντα που δεν έχουν υποβληθεί από το Κράτος μέλος εξαγωγής στους επιβαλλομένους δασμούς και φορολογικές επιβαρύνσεις ισοδυνάμου αποτελέσματος ή για τα οποία έχουν επιστραφεί, ολικώς ή μερικώς, αυτοί οι δασμοί και επιβαρύνσεις.

Κατά τη θέσπιση των διατάξεων αυτών, η Επιτροπή λαμβάνει υπόψη τους κανόνες που προβλέπονται για την κατάργηση των δασμών εντός της Κοινότητος και για την προοδευτική εφαρμογή του κοινού δασμολογίου.
11957E168

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα τέταρτο: Το Δικαστήριο, Άρθρο 168
ΑΡΘΡΟ 39.

1. Στόχοι της κοινής γεωργικής πολιτικής είναι:

α) να αυξάνει την παραγωγικότητα της γεωργίας με την ανάπτυξη της τεχνικής προόδου, με την εξασφάλιση της ορθολογικής αναπτύξεως της γεωργικής παραγωγής, καθώς και της αρίστης χρησιμοποιήσεως των συντελεστών παραγωγής, ιδίως του εργατικού δυναμικού·

β) να εξασφαλίζει κατ’αυτό τον τρόπο ένα δίκαιο βιοτικό επίπεδο στο γεωργικό πληθυσμό, ιδίως με την αύξηση του ατομικού εισοδήματος των εργαζομένων στη γεωργία

γ) να σταθεροποιεί τις αγορές·

δ) να εξασφαλίζει τον εφοδιασμό·

ε) να διασφαλίζει λογικές τιμές κατά την προσφορά αγαθών στους καταναλωτές.

2. Κατά την εκπόνηση της κοινής γεωργικής πολιτικής και των ειδικών μεθόδων που συνεπάγεται η εφαρμογή της, λαμβάνεται υπόψη:

α) ο ιδιαίτερος χαρακτήρας της γεωργικής δραστηριότητος, που απορρέει από την κοινωνική δομή της γεωργίας και τις διαρθρωτικές και φυσικές ανισότητες μεταξύ των διαφόρων γεωργικών περιοχών·

β) η ανάγκη βαθμιαίας εφαρμογής των καταλλήλων προσαρμογών·

γ) το γεγονός ότι στα Κράτη μέλη η γεωργία αποτελεί έναν τομέα στενά συνδεδεμένο με το σύνολο της οικονομίας.
11957E/PRO/CJ/02

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος Ι - Υπηρεσιακή κατάσταση των Δικαστών και των Γενικών Εισαγγελέων Άρθρο 2
Αρθρο 79.

1. Καταργούνται το αργότερο προ της λήξεως του δευτέρου σταδίου, ως προς τις μεταφορές εντός της Κοινότητος, οι διακρίσεις που συνίστανται στην εφαρμογή από ένα μεταφορέα, για τα αυτά εμπορεύματα και για τις αυτές σχέσεις μεταφοράς, διαφορετικών κομίστρων και όρων μεταφοράς, ανάλογα με το κράτος προελεύσεως ή προορισμού των μεταφερομένων προϊόντων.

2. Η παράγραφος 1 δεν αποκλείει τη δυνατότητα kgxeyr από το Συμβούλιο άλλων μέτρων κατ’εφαρμογή του άρθρου 75 παράγραφος 1.

3. Το Συμβούλιο, προτάσει της Επιτροπής και κατόπιν διαβουλεύσεως με την Οικονομική και Κοινωνική Επιτροποή θεσπίζει με ειδική πλειοψηφία, εντός δύο ετών από την έναρξη της ισχύος της παρούσης συνθήκης, κανόνες για την εφαρμογή των διατάξεων της παραγράφου 1.

Δύναται ιδίως να θεσπίσει τις αναγκαίες διατάξεις για να διευκολύνει τα όργανα της Κοινότητας να ελέγχουν την τήρηση του κανόνος που διατυπώνεται στην παράγραφο 1 και για να διασφαλίσει ότι οι χρησιμοποιούντες τα μεταφορικά μέσα θα επωφεληθούν πλήρως από την εφαρμογή του.

4. Η Επιτροπή, με δική της πρωτοβουλία ή κατόπιν αιτήσεως ενός Κράτους μέλους, εξετάζει τις περιπτώσεις διακρίσεων που προβλέπει η παράγραφος 1 και, αφού συμβουλευθεί κάθε ενδιαφερόμενο Κράτος μέλος, λαμβάνει τις αναγκαίες αποφάσεις στο πλαίσιο της ρυθμίσεως που απεφασίσθει κατά τις διατάξεις της παραγράφου 3.
11957E231

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος έκτο - Γενικές και τελικές διατάξεις, Άρθρο 231
Αρθρο 71.

Τα Κράτη μέλη καταβάλλουν προσπάθεια να μην εισάγουν εντός της Κοινότητος νέους συναλλαγματικούς περιορισμούς που επηρεάζουν τις κινήσεις κεφαλαίων και τις σχετικές με τις κινήσεις αυτές τρέχουσες πληρωμές και να μην καθιστούν περισσότερο περιοριστικές τις υπάρχουσες ρυθμίσεις.

Δηλώνουν ότι είναι διατεθειμένα να υπερβούν το επίπεδο ελευθερώσεως των κεφαλαίων που προβλέπεται στα προηγούμενα άρθρα, κατά το μέτρο που τους επιτρέπει η οικονομική τους κατάσταση, ιδίως δε η κατάσταση του ισοζυγίου πληρωμών τους.

Επί του θέματος αυτού, η Επιτροπή, κατόπιν διαβουλεύσεως με τη Νομισματική Επιτροπή, δύναται να απευθύνει συστάσεις προς τα Κράτη μέλη.
Αρθρο 68.

1. Τα Κράτη μέλη χορηγούν με τη μεγαλύτερη δυνατή ελευθεριότητα, για τα θέματα που προβλέπει το παρόν κεφάλαιο, εγκρίσεις συναλλάγματος κατά το μέτρο που είναι ακόμη αναγκαίες μετά την έναρξη της ισχύος της παρούσης συνθήκης.

2. Τα Κράτη μέλη δεν προβαίνουν σε διακρίσεις όταν εφαρμόζουν στις κινήσεις των κεφαλαίων που ελευθερώθησαν, σύμφωνα με τις διατάξεις του παρόντος κεφαλαίου, την εσωτερική τους ρύθμιση σχετικά με την κεφαλαιαγορά και το πιστωτικό τους σύστημα.

3. Τα δάνεια που προορίζονται για άμεση ή έμμεση χρηματοδότηση ενός Κράτους μέλους ή των τοπικών οργανισμών του δεν είναι δυνατό να εκδοθούν ή τοποθετηθούν σε άλλα Κράτη μέλη, παρά μόνον όταν τα κράτη αυτά συμφωνούν. Η διάταξη αυτή δεν εμποδίζει την εφαρμογή του άρθρου 22 του πρωτοκόλλου περί του καταστατικού της Ευρωπαϊκής Τραπέζης Επενδύσεων.
11957E181

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα τέταρτο: Το Δικαστήριο, Άρθρο 181
Αρθρο 104.

(*) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ

Κάθε Κράτος μέλος ασκεί την αναγκαία οικονομική πολιτική για να εξασφαλίσει την εξισορρόπηση του συνολικού ισοζυγίου πληρωμών του και να διατηρήσει την εμπιστοσύνη στο νόμισμά του, μεριμνώντας συγχρόνως να εξασφαλίσει υψηλό βαθμό απασχολήσεως και σταθερότητα του επιπέδου των τιμών.
Αρθρο 12.

1. Κάθε τακτικό μέλος διαθέτει μία ψήφο στο Διοικητικό Συμβούλιο. Δύναται σε κάθε περίπτωση να ψηφίζει με πληρεξούσιο σύμφωνα με τους όρους του κανονισμού της Τραπέζης(*).

(*) Η παράγραφος 1 όπως τροποποιείται από το άρθρο 7 του πρωτοκόλλου αριθ. 1 που προσαρτάται στην πράξη προσχωρήσεως Δαν./Ιρλ./Ην.Βασ.

2. Εκτός αντιθέτων διατάξεων του παρόντος καταστατικού οι αποφάσεις του Διοικητικού Συμβουλίου λαμβάνονται με απλή πλειοψηφία των μελών του Συμβουλίου που έχουν δικαίωμα ψήφου. Η ειδική πλειοψηφία απαιτεί τη συγκέντρωση δεκαπέντε ψήφων(**). Ο κανονισμός της Τραπέζης ορίζει την απαραίτητη απαρτία για το έγκυρο των αποφάσεων του Διοικητικού Συμβουλίου.

(**)Η δεύτερη φράση της παραγράφου 2 όπως τροποποιείται από το άρθρο 6 του πρωτοκόλλου αριθ. 1 που προσαρτάται στην pq

g προσχωρήσεως ισπ./Πορτ.
Προοίμιο

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΕΠΙΘΥΜΩΝΤΑΣ να καθορίσουν το κατασταστικό της Ευρωπαϊκής Τραπέζης Επενδύσεων, που προβλέπεται στο άρθρο 129 της συνθήκης,

ΣΥΝΕΦΩΝΗΣΑΝ επί των ακολούθων διατάξεων, που προσαρτώνται στη συνθήκη αυτή:
11957E178

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα τέταρτο: Το Δικαστήριο, Άρθρο 178
Αρθρο 196.

Η Οικονομική και Κοινωνική Επιτροπή εκλέγει μεταξύ των μελών της τον πρόεδρο και το προεδρείο της για περίοδο δύο ετών.

Η επιτροπή αυτή καταρτίζει τον κανονισμό της και τον υποβάλλει στην ομόφωνη έγκριση του Συμβουλίου.

Η Επιτροπή αυτή συγκαλείται από τον πρόεδρό της κατόπιν αιτήσεως του Συμβουλίου ή της Επιτροπής.
Συνθήκη περί ιδρύσεως της Ευρωπαϊκής Οικονομικής Κοινότητος, Μέρος έκτο - Γενικές και τελικές διατάξεις, Άρθρο 211





Αρθρο 211. Η Κοινότης έχει σε κάθε Κράτος μέλος την ευρύτερη δυνατή νομική ικανότητα που αναγνωρίζεται από τις εθνικές νομοθεσίες στα νομικά πρόσωπα· δύναται ιδίως να αποκτά ή να διαθέτει κινητή και ακίνητη περιουσία και να παρίσταται ενώπιον δικαστηρίου. Προς το σκοπό αυτόν η Κοινότης αντιπροσωπεύεται από την Επιτροπή.
Αρθρο 170.

Κάθε Κράτος μέλος δύναται να προσφύγει στο Δικαστήριο, αν κρίνει ότι άλλο Κράτος μέλος έχει παραβεί υποχρέωσή του εκ της παρούσης συνθήκης.

Πριν ένα Κράτος μέλος ασκήσει προσφυγή κατά άλλου Κράτους μέλους, επικαλούμενο παράβαση υποχρεώσεως εκ της παρούσης συνθήκης, οφείλει να φέρει το ζήτημα στην Επιτροπή.

Η Επιτροπή διατυπώνει αιτιολογημένη γνώμη επί του θέματος, αφού προηγουμένως παρέχει τη δυνατότητα στα ενδιαφερόμενα κράτη να προβούν κατ’αντιδικία σε γραπτές ή pqovoqij]r παρατηρήσεις.

Αν η Επιτροπή δεν διατυπώνει γνώμη εντός τριών μηνών από της υποβολής της αιτήσεως, η προσφυγή δύναται να κατατεθεί στο Δικαστήριο και χωρίς τη γνώμη της Επιτροπής.